Hubungan anjing–kucing

Anjing dan kucing mempunyai pelbagai interaksi. Naluri semula jadi bagi setiap spesies cenderung membawa kepada interaksi antagonistik, walaupun haiwan individu dapat mempunyai hubungan tidak agresif antara satu sama lain, khususnya dalam keadaan bilamana manusia telah mensosialisasikan tingkah laku tidak agresif.

Interaksi yang pada umumnya agresif antara spesies telah dicatatkan dalam ungkapan budaya. Di dalam rumah dengan anjing dan kucing yang diasuh dan dilatih dengan betul, haiwan-haiwan ini cenderung untuk berhubung dengan baik antara satu sama lain, terutamanya apabila pemilik menjaga mereka dengan baik.

Julat hubungan
Isyarat dan tingkah laku yang digunakan oleh anjing dan kucing untuk berkomunikasi adalah berbeza dan dapat membawa kepada isyarat agresi, ketakutan, kedominanan, persahabatan, atau kewilayahan yang disalahtafsirkan oleh spesies lain. Anjing mempunyai naluri semula jadi untuk mengejar haiwan lebih kecil yang melarikan diri, iaitu naluri yang juga lazim sesama kucing. Kebanyakan kucing melarikan diri daripada anjing, sementara yang lain mengambil tindakan seperti mendesis, melengkungkan belakang, dan mengayunkan pukulan ke arah anjing. Selepas dicakar atau digigit oleh kucing, kebanyakan anjing akan menjadi takut kepada kucing.

Jika tersosialisasi dengan betul, anjing dan kucing mungkin mempunyai hubungan yang tidak antagonistik dan anjing yang dibesarkan dengan kucing mungkin lebih memilih kehadiran kucing berbanding dengan kehadiran anjing lain. Malah anjing dan kucing dalam isi rumah sama yang dari segi sejarah mempunyai interaksi positif mungkin kembali kepada tindak balas agresif kerana rangsangan luaran, penyakit, atau permainan yang meningkat dan dapat akhirnya memudaratkan.

Impak budaya
Frasa "bagai anjing dan kucing" mencerminkan kecenderungan semula jadi untuk hubungan antara kedua-dua spesies menjadi antagonistik. Frasa dan peribahasa lain termasuk "Kucing sangat bermaruah sehingga anjing datang" dan "Kucing dan anjing mungkin berciuman, tetapi bukan kawan lebih baik."

Puisi kanak-kanak karya Eugene Field, "The Duel", menonjolkan dan memperkuat antipati kehidupan sebenar antara anjing dengan kucing terhadap anjing genggang boneka dan kucing kaliko boneka yang bergaduh sepanjang malam, yang semasa itu kedua-duanya "memakan satu sama lain".

Dalam buku kanak-kanak karya Fam Ekman, iaitu Kattens Skrekk ("Kegerunan Kucing"), seekor kucing melawat sebuah muzium dan mendapati bahawa semua karya seni, seperti Mona Lisa dan Venus de Milo, telah digantikan dengan parodi yang menampilkan anjing. Satu-satunya karya yang tidak ditukar ialah Der Schrei der Natur yang "melambangkan ketakutan kucing di hadapan sedemikian banyak anjing". Siri televisyen animasi Amerika CatDog menonjolkan pengembaraan protagonis, iaitu CatDog, seekor makhluk yang terubah secara genetik dengan kepala anjing di satu hujung badannya dan kepala kucing di hujung lagi satu. Episod-episod kerap membangkitkan hal "anjing dan kucing sebagai diri masing-masing" untuk menggabungkan "banyak berlari dan mengejar".

Filem komedi Cats & Dogs (2001) dan sekuelnya Cats & Dogs: The Revenge of Kitty Galore (2010) kedua-duanya menonjolkan dan memperkuat antipati antara anjing dengan kucing menjadi perang habis-habisan antara kedua-dua spesies. Kucing ditunjukkan sebagai musuh sejati manusia, sementara anjing ditunjukkan lebih bersimpati kepada manusia.

Adlai Stevenson membangkitkan konflik anjing–kucing dalam penjelasan beliau tentang veto beliau sebagai Gabenor Illinois terhadap akta tahun 1949 yang sepatutnya menghalang pemilik daripada mengizinkan kucing mereka berkeliaran bebas: "Saya tahu bahawa kucing memusnahkan sesetengah burung, tetapi saya percaya bahawa perundangan ini tidak akan membantu lagi usaha yang tidak mementingkan diri sendiri oleh penyokongnya. Masalah kucing lawan burung adalah setua zaman. Jika kita mencuba untuk menyelesaikannya melalui perundangan, siapa tahu tetapi kita mungkin akan diseru untuk berpihak juga dalam masalah berzaman-zaman tentang anjing lawan kucing, burung lawan burung, malah burung lawan cacing."

Kartun Tom and Jerry mengandungi berbilang contoh konflik antara watak judulan Tom si kucing dengan Spike si buldog. Siri ini mengeksploit hubungan anjing–kucing antagonistik ini dengan membuat Jerry mencipta senario untuk Tom berkelahi dengan Spike sebagai cara untuk Jerry melarikan diri.

Lihat juga
 Ikatan manusia–anjing
 Interaksi manusia dengan kucing
 Persahabatan antara spesies

Rujukan

Kategori:Komunikasi haiwan
Kategori:Anjing sebagai haiwan peliharaan
Kategori:Kucing sebagai haiwan peliharaan
Kategori:Tingkah laku anjing
Kategori:Tingkah laku kucing